**ประกาศเจตนารมณ์**

องค์การบริหารส่วนตำบลตะเคียนเป็นราชการบริหารส่วนท้องถิ่นปฏิบัติภารกิจพระราชบัญญัติสภาตำบลและองค์การบริหารส่วนตำบล พ.ศ .2537 และที่แก้ไขเพิ่มเติมจนถึงปัจจุบัน

ในฐานะผู้บริหารขององค์การบริหารส่วนตำบลตะเคียน เห็นสมควรให้มีการจัดทำนโยบายการกำกับดูแลองค์กรที่ดี เพื่อให้การปฏิบัติราชการขององค์การบริหารส่วนตำบล มีระบบการบริหารจัดการที่ดีตามหลักธรรมาภิบาล ให้เป็นที่ยอมรับของทุกฝ่ายที่เกี่ยวข้อง อันจะเป็นการเสริมสร้างความมีศักดิ์ศรีของการเป็นหน่วยงานภาครัฐ อีกทั้งสร้างความมั่นใจ ศรัทธา และไว้วางใจจากประชาชน ผู้รับบริการ ผู้ปฏิบัติงาน และผู้มีส่วนได้ส่วนเสีย

นโยบายการกำกับดูแลองค์การที่ดีขององค์การบริหารส่วนตำบลตะเคียน ได้รวบรวมหลักการ นโยบายการปฏิบัติราชการ แนวทางปฏิบัติ เพื่อให้บุคลากรทุกระดับขององค์การบริหารส่วนตำบลตะเคียน นำนโยบายการกำกับดูแลองค์กรที่ดีไปเป็นแนวทางยึดถือปฏิบัติในการดำเนินงาน และจะไม่ละเลยการปฏิบัติตามหลักการที่ปรากฏอยู่ในนโยบายการกำกับดูแลองค์การฉบับนี้

ทั้งนี้ องค์การบริหารส่วนตำบลตะเคียน จะได้พิจารณาทบทวน ปรับปรุงนโยบายการกำกับดูแลองค์การที่ดีของหน่วยงานเป็นประจำ เพื่อให้มีความเหมาะสม ทันสมัยและสอดคล้องกับสถานการณ์

ชัยวรวัฒน์ อินทรวงษ์โชติ

(นายชัยวรวัฒน์ อินทรวงษ์โชติ)

ปลัดองค์การบริหารส่วนตำบลตะเคียน ปฏิบัติหน้าที่

นายกองค์การบริหารส่วนตำบลตะเคียน

วันที่ 19 เดือน มกราคม พ.ศ. 2561